[{"text_idx": "#000003", "text": "Dim ond 40% o\u2019r bobl hy\u0302n a holwyd yn ddiweddar a ddywedodd eu bod yn teimlo\u2019n optimistaidd wrth feddwl am y dyfodol, ffigur a oedd yn llawer uwch pan ofynnodd y Comisiynydd yr un cwestiwn ym mis Mawrth 2021, pan ddywedodd 80% o bobl hy\u0302n eu bod yn teimlo\u2019n optimistaidd, a hynny er eu bod yn byw ag effeithiau\u2019r pandemig Covid-19 ar y pryd."}, {"text_idx": "#000004", "text": "Dywed y Comisiynydd fod hyn yn dangos inni sut mae pobl hy\u0302n yn teimlo am eu bywydau, a sut mae pynciau fel yr argyfwng costau byw a\u2019r pwysau ar wasanaethau cyhoeddus yn effeithio ar bobl hy\u0302n."}, {"text_idx": "#000005", "text": "Dywed y gallai hyn fod yn adlewyrchiad o\u2019r ffaith nad yw bywyd byth wedi dychwelyd i \u2018normal\u2019 i lawer o bobl hy\u0302n ers y pandemig, gyda llawer o bobl yn dal yn bryderus yngly\u0302n a\u0302 mynd allan a chymysgu yn eu cymunedau unwaith eto, sy\u2019n golygu eu bod yn colli gwneud y pethau sy\u2019n bwysig iddynt."}, {"text_idx": "#000006", "text": "Mae\u2019r Comisiynydd yn poeni bod y gostyngiad sylweddol hwn yn awgrymu bod pobl hy\u0302n yn awr yn pryderu mwy am y dyfodol nag oeddent yn 2021, a bod y straen a\u2019r pryder hwn yn effeithio ar iechyd, llesiant ac ansawdd bywyd pobl hy\u0302n."}, {"text_idx": "#000010", "text": "\u201cOchr yn ochr a\u0302 materion cyfarwydd fel y straen a\u2019r pryder a achosir gan yr argyfwng costau byw a\u2019r pwysau ar wasanaethau cyhoeddus ymhlith pobl hy\u0302n, mae llawer o bobl hy\u0302n wedi dweud wrthyf hefyd eu bod yn dal i boeni am ail-ymgysylltu a\u0302\u2019u cymunedau, sy\u2019n golygu eu bod yn aml yn cael eu gadael i deimlo\u2019n unig ac ynysig."}, {"text_idx": "#000015", "text": "Gyda diffyg toiledau cyhoeddus, bydd llawer o bobl hy\u0302n yng Nghymru yn teimlo eu bod wedi\u2019u heithrio yn ystod penwythnos gw\u0302yl y banc, meddai\u2019r Comisiynydd"}]